[bookmark: _GoBack]Saker til årsmøte Stjørdals-Blink Håndball 2019
1. "Dugnad"
Medlemmer i Stjørdals-Blink håndball, eller deres foresatte, pålegges å kjøpe dopapir, sokker og mulig andre produkter for betydelige summer hvert år. Dette benevnes som dugnad. Ifølge Norges Idrettsforbund (NIF) er dugnadsarbeid eksempelvis vedlikehold og oppussing av anlegg/klubbhus, vaffelsteking, vakthold ved arrangementer etc., og også loddsalg og annet salg. NIF påpeker videre at idrettslag ikke kan pålegge ikke-medlemmer (for eksempel foreldre) å stille på dugnader. Og, at idrettslag ikke kan ilegge «bøter» eller pålegge medlemmene å betale «dugnadsavgift» for manglende deltakelse på dugnad.
Fra regnskapet for 2017 fremgår det at overskuddet forbundet med både salg av dopapir og sokker var relativt lavt. 
Med bakgrunn i dette, hva tenker årsmøtet om denne dugnads-praksisen?
Forslag til vedtak: Praksisen med salg av "dugnads-produkter" avsluttes.

2. "Herrelaget"
Det savnes en transparens i hvilke konsekvenser det har for klubben som helhet og ha et herrelag i 2. divisjon. Som det fremkommer av regnskap for 2016 og 2017 samt budsjett for 2018, er det store kostnader og små inntekter forbundet med herrelaget. Som skjulte kostnader antas at deler av godtgjørelse trenere og dommerutgifter også er knyttet til herrelaget. Dette må bety at lagene i yngre årsklasser sponser driften av herrelaget.
Forslag til vedtak: Aktiviteten til Herrelaget skilles økonomisk fra bredde idretten i yngre årsklasser.
3. "Transparens drift"
Det etterlyses generelt større grad av transparens rundt hvordan håndballgruppa driftes. Det fremstår som vanskelig å få innsyn i det meste, inklusive regnskap og budsjett. Hvor går "dugnadspengene", til det enkelte lag, håndballgruppa eller hovedlaget? Hvordan finansieres og fordeles felleskostnader?
Forslag til vedtak: Prinsipper for drift av håndballgruppa, inklusive for de enkelte lag, gjøres kjent for alle medlemmer.
